《乐清轩十律为乡友沙士清 其七》
明代·倪岳

潦倒何烦礼法拘，萧然山泽可胜癯。半棱新月明琪树，一段寒冰贮玉壶。

诗社有人时送草，县门无吏不催租。床头酒熟知谁共，若个邻翁不费呼。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。